Lav et referat af nedenstående tekst:

Tekst:
Klokken 02.30 natten til fredag modtog Nordjyllands Politi melding om en kraftig brand i Gl. Skørping. Ilden havde antændt en stråtækt ejendom på Gl. Skørpingvej og ved politiets ankomst var ilden så voldsom, at det ikke var muligt at komme ind i huset. Fredag morgen klokken 06.00 var brandslukningen stadig igang, og det var først senere på morgenen at det lykkedes for politi og beredskab at komme ind i huset. Her fandt man liget af en person. Politiet har en klar formodning om, at der er tale om den 90-årige kvindelige beboer, men et ligsyn skal nu bekræfte dette, ligesom undersøgelser skal klarlægge dødsårsagen. Efterfølgende skal årsagen til at branden brød ud, findes. Kvindens pårørende er allerede underrettet om det sandsynlige dødsfald.

Referat:
En person er omkommet efter en voldsom brand i en ejendom i Gl. Skørping. Der er formentlig tale om husets 90-årige kvindelige beboer.